সন্ধ্যার পক্ষে অবশ্য এ সব ঘটনার কোন কিছুই জানা সম্ভব ছিল না। মাঝরাতের যানবাহনহীন খালি সড়ক ধরে বেগে ছুটে যাচ্ছিল সেই লরী। লরীর খোলের ওপরটা খোলা ছিল বলে খোলের পাটাতনে চিৎ হয়ে শুয়ে থাকা সন্ধ্যার গায়ে লাগছিল রাতের ফুরফুরে ঠাণ্ডা হাওয়া, সে দেখতে পাচ্ছিল এক বিশাল, কালো, চন্দ্রহীন আকাশ। তখন সে হারিয়ে ফেলছিল তার এক মূল্যবান সম্পদ। ওপার থেকে সে বাঁচিয়ে এনেছিল তার ইজ্জত - এপারে এলে তা সুরক্ষিত থাকবে এই আশা নিয়ে। এখন এপারে সেটা লুঠ হচ্ছিল - লরীর প্রতিটি লোক ওকে নিয়ে পালা করে ফুর্তি করছিল। সন্ধ্যা বুঝেছিল যে প্রতিরোধের সামান্যতম চেষ্টা করাও অর্থহীন - তাছাড়া হাত পা এবং মুখ বাঁধা অবস্থায় কোন প্রতিরোধের চেষ্টা করার প্রশ্নই ওঠে না। তাই অনেকটা নির্বিকার হয়েই নিজের শরীরটা ছেড়ে দিয়েছিল ওদের হাতে। তীব্র একটা দম বন্ধ করা যন্ত্রণার দমক - তার সঙ্গে বিড়ি, দেশী মদ, ঘাম এবং মুখের দুর্গন্ধে গা গুলিয়ে আসা বমির ভাব — পেটের ভেতর থেকে উঠে আসা যন্ত্রণার চীৎকার। চীৎকার আটকে যাচ্ছিল ওর মুখের বাঁধনে - বমি ও নিজে জোর করে চেপে রাখছিল। ওর এই আত্মসমর্পণ দেখে ঐ লোকগুলোও কিছুটা অবাক হয়ে যায় আর ওকে একটু নরমভাবে ব্যবহার করতে শুরু করে। চতুর্থজনে ওকে ব্যবহারের আগে জানতে চায় সন্ধ্যা জল খাবে কিনা। সন্ধ্যা ঘাড় নেড়ে জানান দেয় যে ও জল খাবে। লোকটা ওর মুখের বাঁধন খুলে দেয় আর একটা বোতল থেকে ওর মুখে অল্প অল্প করে জল ঢেলে দেয়। সন্ধ্যা ঢোঁকে ঢোঁকে অনেকটা জল খায়। ওর শরীরের ভেতরটা জ্বলছিল - জল খেয়ে একটু ঠাণ্ডা হয়। তারপর সন্ধ্যা লোকটাকে বলে, তোমরা আমার হাত পা বেঁধে রেখেছ কেন? খুলে দাও — আমি হাত পা ছুঁড়ব না, চেঁচাবও না। অবশ্য সন্ধ্যা কথাগুলো ওর নিজের দেশের ভাষায় বলেছিল। কিন্তু লোকটা ওর কথা বুঝতে পারে আর ওর শান্তভাবে কথা বলার ভঙ্গী দেখে ওর কথায় বিশ্বাসও করে। ও নিজে বোধহয় দলের পাণ্ডাগোছের কিছু একটা ছিল। কারণ ওর ইঙ্গিতে দুজন লোক সন্ধ্যার হাত পায়ের বাঁধন খুলে দেয়। তবে লোকটা সন্ধ্যার মুখ আবার বেঁধে দেয়। বলা তো যায় না - হঠাৎ যদি মেয়েটা চেঁচিয়ে ওঠে তাহলে কোন ঝামেলা হলেও হতে পারে। সে সন্ধ্যার মুখের বাঁধন ভাল করে পরীক্ষা করে নেয় - তারপর ওকে ভোগ করে। মাঝখানে একবার লরী রাস্তা ছেড়ে পাশের জমিতে নেমে যায়। সন্ধ্যা কাত হয়ে গড়িয়ে লরীর একপাশে চলে যায় - ওকে ধরে ফেলে ওর কাছাকাছি বসে থাকা দুটো লোক। তারপর লরী থেমে যায় আর একটা লোক বাইরে থেকে লরীর খোলের ভেতর ঢুকে আসে। সন্ধ্যা বোঝে যে এবার লরী ড্রাইভারের পালা। লোকটা তার কাজ শেষ করে - একটা বিড়ি ধরায় - তারপর খোলের ভেতর থেকে বেরিয়ে যায়। আবার লরী স্টার্ট নেয় - পিচের রাস্তায় ওঠে - দুরন্ত গতিতে ছুটতে থাকে।